23/09/2011 | Administración LocalMunicipal
Vimianzo
Aprobación do Regulamento de réxime interno da vivenda comunitaria do Concello de Vimianzo

Sendo aprobado inicialmente polo Pleno do Concello en sesión ordinaria de data 30/07/2011 o “Regulamento de réxime interior da vivenda comunitaria de Vimianzo”, e transcorrido o prazo de 30 de días de exposición pública sen alegacións ao mesmo, considérase aprobado definitivamente e publícase integramente en cumprimento do preceptuado no art.70.2 da Lei Reguladora das Bases do Réxime Local, entrando en vigor unha vez transcorrido o prazo previsto no artigo 65.2 da Lei 7/1985 do 2 de abril. Contra esta disposición administrativa de carácter xeral non caberá recurso en vía administrativa, de acordo co artigo 107.3, da Lei 30/92, de réxime xurídico das adminsitracións públicas e do procedemento administrativo común, se ben se poderá impugnar directamente diante da xurisdición contencioso-administrativa. De conformidade co establecido no artigo 46 en relación co 10.1. b), ambos os dous da Lei 29/1998, do 23 de xullo, reguladora da xurisdición contencioso-administrativa, contra o presente acordo de aprobación do regulamento, os interesados poderán interpor recurso contencioso-administrativo diante da Sala do Contencioso-Administrativo do Tribunal Superior de Xustiza de Galicia, no prazo de dous meses, contado a partir do día seguinte ao da publicación deste anuncio no Boletín Oficial da Provincia. Poderán, así mesmo, interpor calquera outro recurso que estimen procedente ou conveniente. O texto íntegro do regulamento aprobado con carácter definitivo é o seguinte: “REGULAMENTO DE RÉXIME INTERNO DA VIVENDA COMUNITARIA DO CONCELLO DE VIMIANZO ÍNDICE XERAL CAPÍTULO I: DATOS DO CENTRO Artigo 1. Obxecto Artigo 2. Tipo de centro e titularidade Artigo 3. Tipo de xestión CAPÍTULO II: CONDICIÓNS DE INGRESO, PERMANENCIA E INCAPACIDADE Artigo 4. Condicións para o ingreso dos/as usuarios/as Artigo 5 Artigo 6. Tramitación de solicitudes Artigo 7. Documentación previa ao ingreso Artigo 8 Artigo 9 Artigo 10 Artigo 11. Periodo de proba Artigo 12. Reserva de praza Artigo 13. Incapacidade sobrevida Artigo 14 CAPÍTULO III: FUNCIONAMENTO Artigo 15. Servizos que oferta Artigo 16. Formalización do contrato Artigo 17. Causas de resolución do contrato Artigo 18 Artigo 19. Normas xerais Artigo 20. Normas relativas ás habitacións Artigo 21. Normas referentes ao comedor Artigo 22. Normas referentes a outras zonas comúns Artigo 23. Normas referentes ao servizo de lavandería Artigo 24. Atención sanitaria Artigo 25. Participación en actividades Artigo 26 Artigo 27. Falecementos Artigo 28. Servizos telefónicos Artigo 29. Réxime de visitas Artigo 30. Réxime de saídas Artigo 31. Reclamacións e suxerencias Artigo 32. Documentación do centro CAPÍTULO IV: DOS DEREITOS DOS RESIDENTES Artigo 33. Dereitos dos residentes CAPÍTULO V: DOS DEBERES DOS RESIDENTES Artigo 34. Deberes dos residentes Artigo 35 CAPÍTULO VI: PERDA DA CONDICIÓN DE RESIDENTE DA VIVENDA COMUNITARIA Artigo 36 Artigo 37 CAPÍTULO VII: PREZOS Artigo 38. Cota tributaria Artigo 39. Forma de pago da cota Artigo 40. Incumprimento do pago da cota Artigo 41. Fianza Artigo 42 CAPÍTULO VIII: DAS FALTAS E SANCIÓNS Artigo 43 Artigo 44 Artigo 45 Artigo 46 Artigo 47 Artigo 48 REGULAMENTO DE RÉXIME INTERNO DA VIVENDA COMUNITARIA DO CONCELLO DE VIMIANZO CAPÍTULO I. DATOS DO CENTRO Artigo 1: Obxecto. O presente Regulamento de Réxime Interno ten como finalidade regular o funcionamento interno da VIVENDA COMUNITARIA DO CONCELLO DE VIMIANZO que xestiona GRUPO REACTEDA S. L. Artigo 2: Tipo de centro e titularidade. • Definición do centro. Tendo en conta a Orde do 20 de xullo de 2010 pola que se modifica a Orde do 18 de abril de 1996, relativa á regulación das condicións e requisitos específicos que deben cumprir os centros de atención a persoas maiores, a Vivenda Comunitaria, defínese como un equipamento de pequeno ou mediano tamaño destinado a albergar en réxime de convivencia case familiar a un máximo de 12 persoas que, sendo autónomas ou tendo unha dependencia moderada do grao I, niveis 1 e 2, non presenten graves problemas de mobilidade. • Capacidade. A Vivenda comunitaria do Concello de Vimianzo ten capacidade para 12 persoas maiores. • Enderezo do centro. A Vivenda Comunitaria do Concello de Vimianzo está situada na rúa Evaristo Martelo nº 1, código postal 15.129, na localidade de Vimianzo, provincia de A Coruña. • Datos de identificación da entidade titular. • Entidade titular: Concello de Vimianzo. • Nº de identificación: E-392. • Enderezo da entidade titular: Praza do Concello, s/n - 15.129 – Vimianzo (A Coruña). • Teléfono: 981 71 60 01. • Correo electrónico: correo@vimianzo. dicoruna. es • Denominación do Centro: VIVENDA COMUNITARIA DO CONCELLO DE VIMIANZO. • Área de actuación: MAIORES. • Enderezo: r/Evaristo Martelo, 1 – 15.129 - Vimianzo – A Coruña. • Teléfono: 981 70 74 04 //Fax: 981 70 74 25// Teléfono móbil: 606 866 410 • Entidade que o xestiona: GRUPO REACTEDA S. L. • Correo electrónico: reacteda@gmail. com. • Nº de rexistro como entidade prestadora de servizos sociais: E-1608 • Data permiso de inicio de actividades: 15/11/2004 Artigo.3: Tipo de xestión. Servizo prestado de forma indirecta a través de contrato de xestión de servizos públicos pola empresa de denominación Grupo Reacteda S. L con CIF B-15822000. CAPÍTULO II. CONDICIÓNS DE INGRESO, PERMANENCIA E INCAPACIDADE Artigo.4. Condicións para o ingreso dos/as usuarios/as. No ingreso no centro respetarase a vontade do/a usuario/a. Para adquirir a condición de residentes da Vivenda Comunitaria deberán os solicitantes reunir os seguintes requisitos: 1. Ter cumplidos os 65 anos de idade. En casos excepcionais poderán acceder á vivenda persoas maiores de 60 anos, que pola súa situación persoal ou social necesiten de estos centros. Esta excepción debe estar claramente xustificada e estimada polos SS. SS de atención primaria do Concello.2. Ter un bo estado de saúde físico e psíquico para poder realizar as actividades básicas da vida diaria de forma independente.3. Non padecer enfermidade infecto-contaxiosa.4. Ter unha personalidade con aptitudes que favorezan unha convivencia estable.5. Ter problemas de convivencia que non se poidan resolver no medio familiar ou de calquera outro tipo, que con esta alternativa poidan ser obxecto da oportuna resposta.6. Ser residente e estar empadroado no Concello de Vimianzo alomenos durante o ano completo inmediatamente anterior á formulación da solicitude, agás no caso de galegos emigrantes retornados. Non obstante, no caso de existiren prazas vacantes e que non sexan demandadas, por veciños do municipio de Vimianzo poderán acceder a elas veciños doutros municipios, coa correspondente solicitude, sen necesidade de empadroarse e residencia dun ano no concello de Vimianzo, pero que deberán aboar o total do custo da praza, pola súa conta ou ben coa axuda do seu concello de residencia, na parte que de ser veciño lle correspondería a este Concello, artellándose, para esta finalidade, a sinatura dun convenio entre o seu concello de residencia e o Concello de Vimianzo, como titular do servizo.7. O número de usuarios/as deste servizo público de vivenda comunitaria estímase en 12 persoas. Existirán no concello 2 listas de espera, unha para os/as veciños/as de Vimianzo e outra para a xente que demande unha praza na Vivenda Comunitaria pero que sexan doutros municipios. Terá prioridade a lista de espera referida aos/ás veciños/as do Concello de Vimianzo. Artigo 5. O acceso á Vivenda Comunitaria realizarase por petición da persoa interesada ou do seu representante legal (se fose o caso), e de calquera xeito, a prioridade na admisión de ingresos virá determinada pola estimación conxunta da súa situación sociofamiliar, recursos económicos, estado físico e psíquico, idade, condicións da súa vivenda habitual e outras circunstancias sociais do solicitante, de acordo cos criterios establecidos no baremo que recolle o Regulamento de organización e funcionamento da Vivenda Comunitaria para persoas maiores de Vimianzo (BOP nº 271, luns 24 de novembro de 2008). Artigo 6. Tramitación das solicitudes.1. Presentación da solicitude normalizada no rexistro xeral de entrada do Concello.2. Elaboración do correspondente informe social pola traballadora social do Concello de Vimianzo.3. Presenta-la documentación que de seguido se relaciona: a. DNI. b. Certificación da pensión que percibe. c. Tarxeta da Seguridade Social. d. Declaración da renda do último exercicio ou certificado expedido pola delegación de facenda. e. Eliminamos o punto e xa que tampouco afecta ou implica modificacións no prezo da praza na VC. f. Certificado de empadroamento e informe de convivencia. g. Informe médico sobre o estado de saúde do solicitante. h. Certificación acreditativa do patrimonio do solicitante emitido pola administración competente na materia. i. Póliza do seguro de decesos, e no seu caso, un compromiso escrito e asinado sinalando a unha persoa que se fará cargo en caso de falecemento do/a usuario/a da vivenda comunitaria. Á vista desta documentación os técnicos da área de Servizos Sociais consonte co seu leal saber e entender, emitirán informe ou proposta de resolución para que a Xunta de Goberno Local resolva de acordo co que establecen os artigos 4-5 do presente regulamento. Non obstante, con carácter previo á resolución da Xunta de Goberno Local, deberase escoitar o informe da Comisión Informativa de Sanidade e Servizos Sociais, que será convocado ao efecto. A partir da anterior resolución elaborarase unha relación provisional de admitidos e excluidos, con respectiva puntuación e, no seu caso, motivos de exclusión. Esta relación exporase no taboleiro de edictos do Concello. Os solicitantes que o desexen poderán efectuar nas oficinas municipais as reclamacións, debidamente documentadas, que estimen oportunas no prazo de dez días contados a partir da data de publicación da relación provisional. Concluído este proceso, con audiencia da Comisión Informativa de Sanidade e Servizos Sociais elevarase á Xunta de Goberno Local, proposta coa lista definitiva de admitidos e a lista de espera, por orde de puntuación, e unha vez aprobada a proposta definitiva pola Xunta de Goberno Local, faranse públicas as listas definitivas no taboleiro de anuncios do Concello e nas instalacións que albergan estas dependencias, coas demais comunicacións que procedan de conformidade coa Lei de administración común. Artigo 7. Documentación que se require previa ao ingreso: -Valoración médica do grao de dependenza. No caso de non a ter feita, días posteriores ao ingreso, a Dirección da Vivenda Comunitaria será a encargada de realizar este tipo de xestión. -Certificado médico co diagnóstico (patoloxías, enfermedades infecto-contaxiosas, trastornos psíquicos,…) e coa posoloxía do tratamento farmacolóxico a subministrar, dietas especiais… -Documentos acreditativos da personalidade, tarxeta sanitaria, seguro de decesos (no caso de que o tivese) ou en todo caso compromiso escrito e asinado sinalando a unha persoa que se fará cargo en caso de falecemento do/a usuario/a da Vivenda Comunitaria, datos bancarios. -Informes sociais e do entorno familiar. -Datos da unidade familiar e dos contactos familiares. Artigo 8. No momento do ingreso dun novo/a usuario/a entregarase ao mesmo unha copia do exemplar do RRI visado pola Administración, deixando constancia da súa entrega e da súa data. Artigo 9. Na selección dos solicitantes para ocupalas prazas da Vivenda Comunitaria participarán os técnicos da área de Servizos Sociais que, consonte co seu leal saber e entender aplicando o baremo aprobado ao efecto, elevarán informe ou proposta de resolución, á Xunta de Goberno Local do Concello de Vimianzo que resolverá, de acordo co procedemento sobre tramitación de solicitudes. Artigo 10. Unha vez concedida a praza na Vivenda Comunitaria, o/a usuario/a disporá de 15 días naturais para ocupar esa praza, que se poderá prorrogar se está debidamente xustificado que non ingresara na Vivenda. Artigo 11. Periodo de proba. Despois do seu ingreso na Vivenda Comunitaria, a persoa permanecerá nesta durante un período de 30 días. É considerado este como un período de proba, de adaptación e observación, que ten como finalidade a verificación dos datos achegados polo solicitante e a súa adaptación á vivenda. Se transcurrido o dito período non se aprecian circunstancias persoais ou alteracións físicas ou psíquicas que determinen algunha incapacidade para a súa adaptación, adquirirá a condición de residente na vivenda por decisión fundamentada da “Alcaldía”, previa proposta do persoal encargado do funcionamento da vivenda. Caso de declararse non apto para a vivenda, disporá dun mes para abandonar o centro a partir da notificación formulada, que será susceptible dos correspondentes recursos administrativos e xurisdiccionais. Artigo 12. Reserva de praza. As estancias ou tempos que o residente permaneza fóra do centro en tempos superiores a 30 días consecutivos ou 45 días alternos, ben por estancia con familiares, vacacións, estancias en hospitais ou semellantes, deberá aboar a cota que sexa procedente, de acordo coa ordenanza fiscal nº 24 publicada no BOP nº 245, do 23 de outubro de 2004. No caso de superar os prazos sinalados aplicarase a determinación contida na letra e) do artigo 37 do presente regulamento. Artigo 13. Incapacidade sobrevida. No caso de incapacidade sobrevida, os responsables do centro poñerano en coñecemento da autoridade xudicial. Artigo 14. No suposto de que unha persoa veciña do Concello ou mesmamente doutro concello, pero que adquira a condición de usuario/a da vivenda comunitaria e non sexa titular de ningunha pensión pública, solicitaráselle, consonte co ordenamento aplicable, o outorgamento dunha subvención, mesmamente de carácter non contributivo. De outorgárselle esta pensión e ter efectos retroactivos, dende a data da solicitude ou outra a que se retrotraen os seus efectos, o/a usuario/a da vivenda deberá aboar as cotas atrasadas que procedan en aplicación da ordenanza fiscal nº 24 publicada no BOP nº 245, do 23 de outubro de 2004, dende a data do devengo da pensión. CAPÍTULO III: FUNCIONAMENTO Artigo 15. Servizos que oferta. A titularidade da Vivenda Comunitaria como servizo público correspóndelle ao Concello de Vimianzo, que ofertará a prestación dos seguintes servizos: - SERVIZOS BÁSICOS OU OBRIGATORIOS: •Aloxamento. •Manutención. •Uso e disfrute dos servizos comúns. •Servizo de lavandería. •Limpeza diaria das habitacións e o resto das dependencias da vivenda. •Xestións sanitarias, dosificación de medicación dentro da propia vivenda. •Actividades de tempo libre e sociais. •Información e asesoramento. •Así como o apoio preciso para a realización das actividades diarias segundo as necesidades dos/as usuarios/as. -SERVIZOS COMPLEMENTARIOS OU OPTATIVOS: •Perruquería. Artigo 16. Formalización do contrato. No momento do ingreso no centro, o/a usuario/a e dirección da Vivenda Comunitaria formalizarán un contrato por escrito no que se estipulan unha serie de cláusulas de obrigado cumprimento polos firmantes. No devandito documento escrito especifícase o compromiso de coñecer, aceptar e respectar por ambas partes cantas normativas sexan de aplicación sobre a Vivenda Comunitaria; data de inicio, servizos que se van a prestar, taxas a aboar pola prestación do servizo e forma de pago; así como cantas outras circunstancias sexan relevantes para unha axeitada prestación e uso respectivamente do servizo de Vivenda Comunitaria. Ao contrato poderán adxuntarse o/os correspondente/s anexo/s en función da necesidade de modificación das cláusulas do contrato inicial ou ampliación das mesmas, pero sempre tendo en conta o Regulamento de organización e funcionamento da Vivenda Comunitaria para persoas maiores de Vimianzo (BOP nº 245, sábado 23 de outubro de 2004), a Ordenanza Fiscal reguladora da taxa pola prestación dos servizos públicos municipais de Vivenda Comunitaria, Escola Infantil, Centro de Día, Comedor e Lavandería sobre Rodas (BOP nº 245, Sábado 23 de outubro de 2004), así como o RRI do mencionado servizo. Unha copia do contrato firmado quedará en posesión do/a usuario/a, outra a disposición do Concello de Vimianzo e o resto no expediente individual do/a usuario/a. Artigo 17. Causas de resolución do contrato. O contrato deixará de estar en vigor baixo as circunstancias contempladas na normativa vixente. No caso de volver a solicitar de novo praza na Vivenda Comunitaria formalizarase outro contrato. Artigo 18. No momento en que a persoa se atope en situación de dependencia grao II, nivel 1 e 2, ou grao III, nivel 1 e 2, deberá buscarse outra alternativa, isto é, outro recurso adecuado as súas necesidades persoais nese momento. O Concello de Vimianzo ocuparase de xestiona-lo servizo de axuda a domicilio nos supostos de necesidade ou prazas de residencia asistida, cando a persoa maior presenta algún dos graos sinalados con anterioridade, e o servizo de axuda no fogar resultase insuficiente para mantelo no seu medio habitual de vida. Artigo 19. Normas xerais.1. Os/as usuarios/as terán a obriga de realizar dentro da vivenda as tarefas cotiáns da vida diaria, mantendo o bo estado das instalacións e obrigándose a respecta-las normas de funcionamento previamente establecidas.2. Os/as usuarios/as deben observar as normas de convivencia, respeto mutuo, seguridade e hixiene en tódalas dependencias da Vivenda e nas actividades que se desenvolvan.3. Nas zonas de uso común, utilizarase roupa de rúa en condicións adecuadas e manterase unha correcta hixiene persoal.4. As diversas dependencias da vivenda: comedor, sala de estar. están destinadas para actividades e fins concretos. Evitarase realizar fóra dos lugares axeitados, actividades que non corresponden.5. Débese manter en bo uso o mobiliario e enseres da Vivenda. Estas dispón de papeleiras e contenedores para o depósito dos residuos.6. Deben evitarse as actividades que poidan ocasionar malestar aos demais residentes. A tal efecto, respetaranse as normas de uso das diversas dependencias, establecidas no presente regulamento.7. Non se permiten os animais domésticos na Vivenda.8. Prohíbese fumar dentro da Vivenda.9. O persoal que traballe na vivenda será tratado con respecto e corrección. Deben seguirse as indicacións deste. As queixas sobre o persoal serán dirixidas directamente ao Concello, nas follas de reclamacións que están habilitadas para tal efecto.10. A vivenda facilitará roupa de cama e toallas para uso persoal das persoas que vivan nesta.11. Recórdase a importancia da colaboración e participación de todos en conseguir unha mellora da convivencia e da calidade de vida dos residentes. Artigo 20. Normas relativas ás habitacións.1. A ocupación dunha habitación individual será por orde de antigüedade, sempre suxeito ás disponibilidades e circunstancias do centro en cada momento, e a criterio do Departamento de Servizos Sociais do Concello de Vimianzo e da Dirección da Vivenda Comunitaria.2. As habitacións da vivenda dispoñen de mobiliario axeitado e suficiente para os obxectos de uso persoal e diario dos residentes. Os residentes da vivenda comunitaria poderán, de forma voluntaria, instalar na habitación aqueles obxectos de carácter sentimental que consideren oportunos. En ningún momento o Concello de Vimianzo, nin a Dirección da Vivenda Comunitaria, se fará responsable dos obxectos de valor que teñan nas súas dependencias.3. En caso de que os residentes da vivenda desexen dispoñer na súa habitación de aparatos de música, televisión. deben solicitarllo ao Concello, que poderá autoriza-la súa instalación de acordo cos informes que se estimen precisos do persoal que traballa na vivenda, tendo en conta a incidencia ou perturbación aos demais residentes así como os condicionamentos técnicos existentes. A resolución destas solicitudes corresponderalle ao órgano municipal competente de acordo coa lexislación básica de réxime local. No uso destes aparatos evitarase ocasionar molestias aos demais, especialmente en horas nocturnas ou nas de descanso.4. Os residentes que o desexen poden colaborar nas tarefas de limpeza da habitación, e procurar así mesmo que estas se manteñan limpas e en orde.5. O persoal da Vivenda encargarase da limpeza das habitacións no horario estipulado pola Dirección do centro.6. Durante o tempo de permanencia do personal de limpeza na habitación e para non entorpecer o seu traballo non deberá facerse uso da mesma, salvo necesidades de urxencia.7. Non se poderá ter nas habitacións alimentos perecedoiros ou calquera outro elemento que incida negativamente na limpeza e hixiene.8. Non se permite lavar ou colgar roupa nas habitacións ou nas ventás, xa que a vivenda dispón dun servizo de lavandería.9. Non se pode cociñar nin quentar alimentos nos cuartos.10. Non se pode fumar nas habitacións.11. Non se poden acender velas, estufas, pranchas ou calquera aparato que poida ocasionar risco de incendio.12. Debe evitarse gardar calquera tipo de medicamento que non estea prescrito medicamente e non sexa para a súa administración ou consumo inmediato, polas posibles molestias ou riscos de intoxicación, así como sustancias tóxicas ou inflamables.13. Os residentes na vivenda non poden instalar mecanismos de peche accesorios aos existentes nas portas e ventás nin colocar mobles ou obxectos que poidan obstaculiza-la entrada e a saída.14. Se por circunstancias excepcionais se considera necesario, a Dirección da Vivenda poderá acordar que se revisen os armarios dos residentes, sempre en presenza do mesmo. Artigo 21. Normas referentes ao comedor.1. O Concello aprobará os meús dos residentes, que serán supervisados por un médico ou experto en dietética ou nutrición. Por prescripción facultativa adaptaranse aos residentes que o precisen, así como se adaptan ás necesidades que presentan as persoas.2. Os horarios do comedor deben cumprirse puntualmente para evitar trastornos no servizo. Os horarios das comidas son os seguintes: -Almorzo: 9:30 horas. -Xantar: 13:30 horas. -Merenda: 17:00 horas. -Cea: 20:30 horas.3. O menú diario fixarase no Taboleiro de Anuncios.4. Non está permitido introducir ou sacar do comedor comida nin utensilios como pratos, vasos, etc. Artigo 22. Normas referentes a outras zonas comúns. As zonas para disfrute común dos/as usuarios/as, tales como sala de estar, etc., empregaranse para aquelas actividades que lles son propias, e con respecto aos horarios e normas de funcionamento. En calquera caso observarase o debido coidado co mobiliario e enseres, debendo respetar as medidas de seguridade existentes.1. Calquera actividade que non sexa propia da Vivenda, como a organización de colectas, actos de publicidade ou propaganda, etc., terá que ser solicitada previamente á Dirección, e debidamente autorizada.2. Non están permitidos, en toda a Vivenda, os xogos de azar con resultados lucrativos.3. As persoas autorizadas encargaranse da manipulación de aparatos de televisión, música, vídeos, etc. das zonas comúns. Artigo 23. Normas referentes ao servizo de lavandería.1. A vivenda dispón dun servizo de lavandería para o lavado de roupa das persoas que viven nela.2. Co fin de evitar perdas facilita-las tarefas de lavado e reparto da roupa, esta debe traerse marcada co número que se indicará polo Concello, ou coa suspensión deste pola empresa concesionaria nos días previos ao ingreso.3. O residente e os seus familiares están obrigados a repoñe-la roupa de uso persoal cando sexa necesario e coas mesmas condicións de marcado. Artigo 24. Atención sanitaria.1. No ámbito da atención sanitaria que se presta na Vivenda, que complementa aos sistemas de sanidade pública, os/as usuarios/as deben cumplir as prescripcións médicas e farmacéuticas.2. Por prescripción facultativa poderase determinar, a administración e control de medicamentos, rexímenes alimenticios específicos, ou calquera outra modificación nas actividades ordinarias dos residentes.3. O centro non pode expedir nin modificar receita algunha polo que serán xestionadas dende a Vivenda en colaboración co Servizo Galego de Saúde, sempre que a familia non o queira facer directamente ou así o desexe.4. Asimesmo, cando a xuizo do Equipo Multiprofesional, o estado de saúde de determinados residentes sometidos a control continuado aconselle que éstos non deban estar sos nas habitacións, a Dirección poderá determinar que éstos permanezan en zonas onde se garantice a súa debida atención.5. A Dirección do centro poderá adoptar decisións de carácter urxente por motivos de saúde, dando conta posteriormente aos familiares.6. No caso de necesitar internamento un/a usuario/a, a criterio do personal facultativo correspondente, procederase ao seu ingreso no Centro Hospitalario que corresponda. Para o mesmo, un familiar, se o ten, responsabilizarase do seu acompañamento e das súas xestións pertinentes. O/A usuario/a ou o seu representante AUTORIZA á Dirección do Centro o traslado ao Centro correspondente.7. As consultas a especialistas será a familia, ou persoa/as que estean ao seu cargo, a encargada de acompañar ao usuario/a.8. Os residentes sometidos a control continuado cumprirán as medidas hixiénico-sanitarias previstas no programa hixiénico individualizado que lles afecte. Artigo 25. Participación en actividades.1. Tódalas persoas poderán participar nas diversas actividades que se organicen na Vivenda.2. Asimesmo os residentes poderán realizar suxerencias sobre actividades nos Buzóns de Suxerencias, ou dirixíndose á Traballadora Social da Vivenda. Artigo 26. A Vivenda Comunitaria trátase dun centro aberto e integrado na comunidade, polo que se aceptan persoas en prácticas, así como determinadas actividades que se desenvolven están abertas a que participen persoas alleas ao centro. Artigo 27. Falecementos. O/a usuario/a da Vivenda Comunitaria deberá presentar xunto coa documentación que se relaciona no artigo 6 do presente regulamento, póliza do seguro de decesos, ou no seu caso un compromiso escrito e asinado, sinalando a unha persoa que se fará cargo en caso de falecemento do/a usuario/a da Vivenda Comunitaria. A estes efectos, e no suposto de que a administración municipal tivese que asumir os gastos de enterramento, ben por ausencia de familiares, ben por non asumilos, e igualmente por ausencia de póliza de decesos, o Concello de Vimianzo terá dereito preferente a cobralos do caudal hereditario. Artigo 28. Servizos telefónicos. O Centro dispón dun teléfono público a disposición dos/as usuarios/as. O pago deste servizo será con cargo á persoa que o utilice. Artigo 29. Réxime de visitas. As visitas ás persoas que vivan na Vivenda Comunitaria, ben sexa nas habitacións ou fóra delas, realizaranse en horario e nas condicións que fixe o Concello ou a empresa concesionaria coa aprobación do Concello. Os/as residentes poderán recibir visitas nas dependencias que se designen ao efecto, debéndose observar as elementais normas de convivencia e respeto aos demais. Ás habitacións poderán acceder os visitantes, previo coñecemento do máximo responsable do turno e polo tempo estrictamente necesario. HORARIO DE VISITAS VIVENDA COMUNITARIA MAÑÁN: 10:00 – 13:30 horas TARDE: 16:30 – 20:30 horas As visitas fóra do horario indicado deberán xutifica-la súa necesidade. Na Vivenda Comunitaria existe un libro de visitas, onde toda persoa que veña visitar aos usuarios/as da Vivenda deberá rexistrarse no mesmo, así como por outra parte en calquera unha das visitas preservarase sempre o dereito á intimidade, e respetarase sempre a vontade do/a usuario/a. Unicamente se poderá restrinxir a determinadas persoas este dereito se así o manifesta o/a usuario/a expresamente por escrito, ou no caso de que exista constancia dunha orde xudicial de aloxamento. Está prohibido entrar nas dependencias da Vivenda que están destinadas a uso exclusivo dos/das profesionais. Artigo 30. Réxime de saídas. Os/as usuarios/as poderán saír do centro sempre que as súas condicións físicas ou psíquicas llo permitan, sos ou acompañados, e respetarase a vontade do mesmo. Os horarios de comedor si se deben cumprir puntualmente para evitar trastornos no servizo, salvo causas xustificadas. A hora de chegada á vivenda será como moi tarde ás 22:00 horas. Para calquera tipo de saída, o/a usuario/a deberá solicitalo previamente á Dirección da Vivenda Comunitaria. Existen dous modelos de impresos para regula-las saídas: •COMUNICACIÓN SAÍDA: comunicación que se asina cando o/a usuario/a vai chegar máis tarde dos horarios estipulados na Vivenda Comunitaria. •COMUNICACIÓN PERNOCTA: comunicación que se asina cando o/a usuario/a non durme na Vivenda Comunitaria. Artigo 31. Reclamacións e suxerencias. Os residentes da Vivenda que o desexen poden presentar queixas ou reclamacións sobre calquera aspecto do funcionamento ou dos servizos da vivenda. Poderán facelo diante dos responsables correspondentes a través das follas de reclamacións que teñen á súa disposición nas dependencias da Vivenda Comunitaria, así como no Departamento de Servizos Sociais do propio Concello. Ao mesmo tempo, poderán presentar calquera tipo de suxerencia que vaia dirixida á mellora-la calidade de vida na vivenda. Artigo 32. Documentación do Centro: A Vivenda Comunitaria conta ca seguinte documentación: · Póliza de responsabilidade Civil e de accidentes. · Libro de reclamacións á disposición das persoas usuarias. · Libro de rexistro de usuarios/as. · Expediente individual do/a usuario/a. · Plan de Prevención de riscos laborais. CAPÍTULO IV. DOS DEREITOS DOS RESIDENTES Artigo 33. Dereitos dos residentes. Os residentes da vivenda gozarán, ademais dos recollidos na Ley 13/2008, do 3 de decembro de Servizos Sociais de Galicia dos seguintes dereitos: TERÁN DEREITO: a) A acceder á vivenda e recibir asistencia sen discriminación por razón de raza, sexo, relixión, ideoloxía, ou calquera outra condición ou circunstancia persoal ou social. As persoas que padezan algunha minusvalía gozarán da protección que lles atribúen as leis e, en todo caso, a prestación deste servizo garantirá a súa plena integración. b) A consideración no trato, debida á dignidade da persoa, tanto por parte do persoal da casa como por parte dos demais usuarios/as. c) Ao segredo profesional acerca dos datos do seu historial profesional ou social. d) A realizar saídas ao exterior. e) Utiliza-los servizos comúns da vivenda. f) A manter relacións interpersoais, incluíndo o dereito a recibir visitas por parte de familiares ou amigos, non podendo utiliza-la vivenda para cohabitar, aínda que sexa de maneira temporal, por parte destes, salvo en caso de enfermidade do residente e con permiso expreso do Concello. Tódalas visitas deberán pasar polo control de visitas que estará disponible no centro. g) A unha asistencia especializada acorde coas súas necesidades específicas. h) Á intimidade persoal en función das condicións estructurais do centro. i) A que se lle facilite o acceso á atención social, sanitaria, educacional, cultural e en xeral a tódalas necesidades persoais que sexan precisas para consegui-lo seu desenvolvemento integral. j) A abandona-lo centro por vontade propia. k) A asociarse co obxecto de favorece-la súa participación na programación e no desenvolvemento de actividades. l) No suposto de producirse algún conflicto de interese entre os/as usuarios/as do servizo e a empresa encargada da xestión indirecta deste servizo público, garántese a resolución por vía de recurso, consonte co procedemento administrativo común, por parte do Concello de Vimianzo, escoitando á Comisión de seguimento. m) A seren indemnizados polos danos que lles ocasione o funcionamento do servizo, por parte da entidade concesionaria que o presta, agás que o dano se producira como consecuencia do cumplimento dunha cláusula imposta pola Corporación (entidade concedente) con carácter ineludible. CAPÍTULO V. DOS DEBERES DOS RESIDENTES. Artigo 34. Deberes dos residentes. Os residentes da vivenda comunitaria, ademais das recollidas na Ley 13/2008 do 3 de decembro de Servizos Sociais de Galicia, terán as seguintes obrigas: a) Cumpri-las normas establecidas no presente regulamento. b) Observar unha conducta inspirada no mutuo respecto, tolerancia e colaboración, encamiñada a facilitar unha mellor convivencia. c) Colaborar na realización de determinadas tarefas, que sen supoñer un risco para a súa saúde nin para a finalidade do tratamento, sirva para mellora-la súa autonomía persoal e participación na vida da vivenda, de acordo co disposto no Regulamento de Réxime Interior. d) Aboar puntualmente o importe da cantidade que pola súa estancia na vivenda fose fixada na correspondente ordenanza municipal. O residente ten a obriga de comunicar calquera variación que se produza en relación coa situación socio-familiar, recursos económicos, estado físico e/ou psíquico, condicións da súa vivenda habitual, e outras circunstancias, e tamén para os efectos do establecido na ordenanza fiscal reguladora da prestación dos servizos da vivenda comunitaria de Vimianzo. No caso de producirse falsidade nos datos achegados ao expediente ou ocultación deles, tanto para obter a condición de usuario/a, como para a determinación da taxa a aplicar, consonte coa ordenanza fiscal núm.24, reguladora da prestación do servizo de vivenda comunitaria de Vimianzo terá consecuencias para a finalización do expediente en trámite ou ben en relación coa aplicación do réxime de faltas e sancións. En todo caso, tramitarase expediente, coas garantías de audiencia e contradicción e previos os oportunos informes de Servizos Sociais, dos servizos económicos ou xurídicos que sexan precisos”. Artigo 35. En todo caso, serán de aplicación supletoria e/ou complementaria os dereitos e deberes sinalados nos artigos 6 e 7 da lei 13/2008, de 3 de decembro, de Servizos Sociais de Galicia. CAPÍTULO VI. PERDA DA CONDICIÓN DE RESIDENTE DA VIVENDA COMUNITARIA. Artigo 36. A condición de residente na vivenda comunitaria perderase polas seguintes causas: a) Por renuncia voluntaria dos/as usuarios/as ou dos seus representantes legais, que precisarán autorización xudicial no suposto de persoas xudicialmente incapacitadas. Preavisarase a baixa con 5 días de antelación. b) Polo incumplimento reiterado das obrigas dos/as usuarios/as do centro consistentes en: 1. Reiterado incumplimento das normas de utilización do centro establecidas no presente regulamento.2. Non observar unha conducta inspirada no mutuo respecto, tolerancia e colaboración, encamiñada a facilitar unha mellor convivencia. Deixar constancia no expediente individualizado de tales observacións.3. Reiterado incumplimento das normas de utilización das instalacións do centro reflictidas no presente RRI. c) Por precisar asistencia ou axuda para a realización das actividades da vida diaria de carácter especializado, que non correspondan cos servizos ofertados na vivenda comunitaria. En todo caso o servizo de vivenda comunitaria será responsable da persoa na que concurren estas circunstancias especiais de invalidez temporal ou permanente, que a fagan merecente dun servizo especializado, mentres non se consiga praza noutro centro especializado. d) Por falecemento. e) Permanecer fóra do centro un tempo superior a 30 días consecutivos ou 45 días alternos, por ano, sen autorización expresa ou causa xustificada. f) Por incumprimento reiterado no pagamento das cotas establecidas na ordenanza fiscal. Para aplica-las causas de perda da condición de residentes previstas nas letras b, c, e, f anteriores, será preciso tramitar un expediente administrativo con audiencia do residente, no prazo de 15 días para que poidan presentar as alegacións que considere oportunas, e decisión fundamentada do órgano municipal que autorizou a residencia. Producida a baixa do/a usario/a, éste e/ou no seu caso, os seus familiares ou persoas responsables do mesmo, deberán retirar os obxectos persoais no plazo máximo de 7 días contados a partir de aquel no que se produce a baixa. A Dirección da Vivenda Comunitaria, tan pronto como se produza a baixa, dará orde de vaciar a habitación e preparar a mesma para o seguinte ingreso, aínda que non viñeran recoller as pertenzas o/a usuario/a, ou no seu caso os seus familiares ou persoas responsables. Artigo 37. No momento en que a persoa deixa de valerse por si mesma, deberá buscarse outra alternativa, isto é, outro recurso adecuado as súas necesidades persoais nese momento. CAPÍTULO VII: PREZOS Artigo 38. Cota tributaria. A cota tributaria pola prestación do servizo Vivenda Comunitaria: Fíxase un límite máximo de prezo a pagar polos/as usuarios/as cuantificado no triple do SMI. Non se aplica ningún tipo de cota pola prestacións dos servizos complementarios que se sinalan no artigo 16 do presente regulamento. Artigo 39. Forma de pago da cota. O pago efectuarase por mes anticipado, e na modalidade de domiciliación bancaria, dentro dos 10 primeiros días de cada mes. Se se abandona ou se deixa de utilizar o servizo antes de finalizar o mes, procederase de oficio a devolver a parte proporcional do tempo non disfrutado. Artigo 40. Incumprimento do pago da cota. O incumprimento reiterado no pago da cota correspondente poderá dar lugar, previo aos trámites legais pertinentes, á baixa no dito servizo. O concepto “incumprimento reiterado” aplicarase gradualmente en función da capacidade económica dos/as usuarios/as, deducida das circunstancias previstas no art.7 para determinar a cota (BOP nº 161, Venres 14 de xullo de 2006: Ordenanza fiscal reguladora da taxa pola prestación dos servizos públicos municipais de Vivenda Comunitaria, Escola Infantil, Centro de Día, Comedor sobre rodas e Lavandería sobre rodas). Artigo 41. Fianza. Non se contempla ningún tipo de fianza para o servizo de Vivenda Comunitaria. Artigo 42. Expedirase unha factura polo cobro dos servizos prestados na Vivenda Comunitaria. Entregarase unha copia ao usuario/a e outra copia estará no expediente individual do mesmo. CAPÍTULO VIII: DAS FALTAS E SANCIÓNS Artigo 43. a) Os/As usuarios/as da vivenda comunitaria serán os responsables dos danos e prexuízos que por acción ou omisión causen nas súas instalacións, así como das alteracións de orde que se produzan. b) Sen prexuízo da responsabilidade penal ou civil en que pudiesen incorrer por tales actos ou omisións, que poderá esixirse diante dos xulgados e tribunais correspondentes, se os residentes cometesen algunhas das faltas previstas neste capítulo, serán obxecto de procedemento sancionador, que con carácter xeral, establece a Lei 30/1992, do 26 de novembro. Artigo 44. Para os efectos previstos no artigo anterior, as faltas clasificaranse en moi graves, graves e leves. Faltas moi graves: a) A reiteración de tres ou máis faltas graves. b) A agresión física ou malos tratos de cara aos outros residentes na vivenda ou persoal que traballe nesta. c) Falsear os datos achegados ao expediente ou ocultación deles, tanto para obter a condición de usuario/a como para a determinación da taxa aplicable consonte coa ordenanza fiscal reguladora da prestación do servizo de vivenda comunitaria de Vimianzo (ordenanza fiscal nº 24, publicada no BOP nº 245, do 23 de outubro de 2004”. Artigo 45. Faltas moi graves: Expulsión temporal da vivenda comunitaria por un período de 1 mes a 6 meses, podendo chegarse en determinados casos ata a expulsión definitiva. Un dos supostos en que se poderá ponderar a expulsión definitiva ven dado pola falsidade de datos aportados ao expediente ou ben pola ocultación doutros, ben con relevancia para a admisión como usuario/a ou ben para a determinación da taxa a aplicar consonte co sinalado na ordenanza fiscal municipal nº 24 publicada no BOP nº 245, do 23 de outubro de 2004. No suposto de falsidade de datos ou ocultación doutros coa relevancia económica, poderá chegar a aplicarse a dita ordenanza fiscal na contía económica procedente, en función da situación real, dentro do límite temporal, establecido pola Lei Xeral tributaria (Lei 58/20003, do 17 de decembro) para determinar a débeda tributaria:” Faltas graves: Expulsión temporal da vivenda comunitaria por un período de 6 días a 1 mes. Faltas leves: Amoestación verbal ou escrita. Artigo 46. Para a graduación das sancións previstas teranse en conta as circunstancias persoais do autor responsable, tales como a idade, condicións físicas e psíquicas, nivel de formación, así como a transcendencia dos feitos e a alarma, intranquilidade ou inquietude producida entre os beneficiarios ou persoal das ditas instalacións, ademais das manifestacións ou mostras de sincero arrepentimento do autor e a reparación inmediata dos danos ou prexuízos ocasionados. Artigo 47. As faltas leves prescribirán aos dous meses, as graves aos catro e as moi graves ao ano, sempre que durante estes períodos de tempo non se lle comunicara ao interesado a incoación do expediente ou, no caso das faltas leves, se lle impuxese unha sanción. As faltas serán sancionadas polo alcalde-presidente. Artigo 48. Corresponderalle, ao Concello de Vimianzo, por medio da súa comisión de goberno as facultades de aplicar e interpretalas disposicións contidas neste regulamento, sen prexuízo das facultades que en todo caso correspondan aos tribunais. DISPOSICIÓN FINAL O presente regulamento entrará en vigor unha vez publicado o seu texto íntegro no Boletín Oficial da Provincia, trancorrido o plazo previsto no artigo 65.2 da Lei Reguladora das Bases do Réxime Local.” Vimianzo, 14 de setembro de 2011 O alcalde Manuel Antelo Pazos